Ohjausviestit

POSTERI**
 * Ohjausviesti KT4-työskentelyyn 28.1.2008

Posterissa käytetään sopivassa suhteessa tekstiä, kuvia ja kuvioita. Sen avulla tiivistetään ja visualisoidaan projekti kokonaisuudessaan. Siihen siis tiivistetään keskeisimmät tiedot projektistasi: Tavoitteet tai tutkimuskysymykset** - projektin tavoitteet / tehtävät Tulokset Johtopäätökset Muutama keskeinen lähde Yhteystiedot**
 * Otsikko -** napakka, kuvaava, mielenkiintoinen
 * Johdanto tai tausta
 * Menetelmät

Yleensä posteri on vähintään A3-kokoinen, mutta projektiopinnoissa riittää A4, koska emme tule painamaan niitä. Ohjelmia: esim. Microsoft PowerPoint, Adobe PhotoShop, Adobe Illustrator tai Corel Draw Laittakaa posterinne wikiin mielellään edellisenä perjantaina (22.2.2008) tai viikonlopun aikana, niin ehdimme tutustua niihin ennalta. Varautukaa myös siihen, että pystytte päättöseminaarissa kommentoimaan toistenne töitä. Kommentoinnin kolme keskeisintä kulmakiveä ovat: koulutusteknologia, projektityöskentely ja oppiminen. Myös muista teemoista voi antaa rohkaisevia ja rakentavia kommentteja.

Lisää tietoa ja ohjeita tieteellisen posterin laatimiseen: [|Advice on designing scientific posters] [|Examples of posters] [|An effective poster] [|Posteriohjeita]

Terveisin P & T


 * Ohjausviesti KT4-työskentelyyn 10.1.08**

12.12. tapaamisessa kävimme lyhyesti läpi projektitöiden silloiset vaiheet ja kuulimme, mitä kukin aikoo 15.1.08 mennessä tehdä.

Tiistaina 15.1. kokoonnumme luokassa KTK 303 väliraportoinnin merkeissä: tapaamisessa käymme läpi kaikki projektityöt ja niiden tämänhetkisen tilanteen.

Terveisin Tiina & Pirkko


 * Ohjausviesti KT4-työskentelyyn 29.11.2007**


 * //1.//** **//Projektiopintoja varten sivu wikiin//**

Projektiopinnoissa kirjoitetaan C Map Toolsia hyödyntäen projektisuunnitelma 4.12. mennessä, jonka jälkeen se viedään wikiin KT4-työtilaan vertaiskommentointia varten. Kullekin projektille täytyy perustaa sivu wikiin KT4-työtilaan ja se tapahtuu näin:
 * Mene osoitteeseen http://collab0708.wikispaces.com/]] ja kirjaudu wikiin
 * Luo uusi sivu projektiasi/projektianne varten (siis yksi sivu per projekti): nimeä sivu selkeästi ja ytimekkäästi projektinne aiheen mukaan (esim. KT4_Habbo)
 * Tallenna projektisuunnitelma joko wikiin tai pajuun
 * Kun sivu on luotu, linkitä siihen projektisuunnitelma
 * Kun tämä on tehty **VIIMEISTÄÄN MA 3.12,** välitä Tiinalle tiina.hamalainen@oulu.fi] ilmoitusviesti, jossa kerrot sivun nimen. Sen jälkeen linkitämme sen KT4-työtilaan KT4-Projektit-sivulle ja ilmoitamme, ketkä arvioivat mitäkin työtä.


 * //2.//** **//Projektisuunnitelmien vertaisarviointi//**

4.-11.12. välisenä aikana vertaisarvioidaan wikeihin tuotuja projektisuunnitelmia: jokainen henkilö (jos tekee yksin) tai tiimi kommentoi ja esittää mahdollisesti kysymyksiä toisten projektisuunnitelmista kyseisen sivun keskustelualueella. Kullakin projektilla on siis yksi sivu, johon kootaan kaikki opintojaksoon liittyvä materiaali ja jossa on yksi keskustelualue. Kommentointi ja keskustelu tapahtuvat siis aina samalla projektisivun keskustelualueella.

Kiinnittäkää arvioinnissa huomiota mm. seuraaviin seikkoihin, joista ensimmäinen on kaikista keskeisin.
 * Suunnitelma on aina toteuttamisen ja arvioinnin väline, joten onko suunnitelma niin loppuun saakka ajateltu, että sen perusteella voisitte toteuttaa projektin à miten suunnitelmaa voisi vielä kehittää?
 * Projekti vastaa aina johonkin tarpeeseen/ongelmaan, joten onko se tarve/ongelma määritelty ja perusteltu?
 * KT-projektilla tulee olla viitekehys, joten kertooko suunnitelma sen? Miten se on määritelty / onko osattu etsiä sitä tukevaa kirjallisuutta? Ehdotakaa joko nykyisen näkökulman kehittämistä tai jotakin vaihtoehtoista näkökulmaa pohdittavaksi. Ehkä osaatte tarjota mahdollisia lisälähteitä näkökulmaa valottamaan.
 * Suunnitelman tulee olla realistinen, joten miten suunnitelmasta välittyy ymmärrys tavoitteiden, tehtävien ja käytettävissä olevista resurssien suhteesta?
 * Projekti on myös oppimisprojekti, joten onko tuleva projekti tekijöilleen riittävän haastellinen oppimisen kannalta à minkälaisia oppimisen mahdollisuuksia se tarjoaa ja miten oppimisen prosesseihin voisi kiinnittää tarkemmin huomiota?
 * Projektilla on myös koulutusteknologisia tavoitteita, joten millä tavoin ne ilmenevät suunnitelmassa? Ovatko ne mielestäsi riittäviä opintojakson tavoitteisiin nähden?

Seuratkaa siis myös oman sivunne keskustelualuetta ja vastatkaa saamiinne kommentteihin ja kysymyksiin – **suunnitelmaa on tarkoitus parannella saatujen kommenttien perusteella.** Suunnitelmassa voi käyttää kuvia, taulukoita ja kuvioita selvittämään ja tiivistämään informaatiota. Lisäksi siihen voi niin halutessaan liittää parin minuutin video- tai äänileikkeitä.

Mikäli annatte palautteen tiiminä, tehkää se kollaboratiivisesti. Huomatkaa myös, että palauttetta voi antaa miellekarttamuotoa apuna käyttäen, siis Cmappia jäsentämisessä hyödyntäen. Tai vaihtoehtoisesti voi arvioitavana olevan suunnitelman visualisoida ns. projektipoluksi ja samalla pohtia, että pysyykö projektin tekijä polullansa vai katkeaako tie silloin tällöin.

Varatkaa siis tälle luku- ja kommentointivaiheelle riittävästi aikaa, perehtykää suunnitelmiin huolella ja antakaa sellaista palautetta, jonka pohjalta suunnitelmaa voi kehittää – pintapuolisesta kommentoinnista ei ole hyötyä kenellekään.

12.12. kokoonnumme lähitapaamiseen, jossa katsastetaan kunkin projektin tilanne: missä mennään ja mitä tehdään seuraavaksi.

Projektiterveisin, Pirkko ja Tiina